Mõni hea aasta pärast seda lugu, kui Tuudelepp juba vana rauk olnud, nõudnud keegi saks, kes Arkmalt läbi sõitnud ja Arkma kõrtsi ees peatunud, teda näha. Vanamees toodud kepi najal tuigerdades ette. Saks vaadanud teda, kõngutanud pead ja öelnud: "Mis sa, vana, nüüd veel oled. Aga kas sa mäletad, kuidas sinu, kuradi, pärast kolm noorhärrat hirmsat surma said?" Andnud talle ühe hõberubla ja sõitnud edasi.